১ জ্বিলহজ্জ হল ইসলামি চান্দ্র বর্ষপঞ্জির দ্বাদশ মাস জ্বিলহজ্জের প্রথম দিন। দিনটি চান্দ্র হিজরি সালের ৩২৬তম দিন, যদি রমজান মাস ৩০ দিন পূর্ণ না করে অথবা ৩২৭তম দিন, যদি রমজান ৩০ দিন পূর্ণ করে অথবা যদি সফর, রবিউস সানি, জমাদিউস সানি, শা‘বান ও রমজান—এই পাঁচ মাসই ৩০ দিনে পূর্ণ হয়, তাহলে এটি বছরের ৩২৮তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ২৮ বা ২৯ দিন অবশিষ্ট থাকে। ১ জ্বিলহজ্জ থেকে হজের বিশেষ দিনগুলি শুরু হয়।   ঘটনাবলী   ৮ হিজরি: খ্রিষ্টান বিশ্বের অন্যতম গুরুত্বপূর্ণ ধর্মীয় নিদর্শন ‘ক্রুশকে’ জেরুজালেম শহরে ফেরত আনা হয়। এই কাজটি রোমান সম্রাট হেরাক্লিয়াস সম্পন্ন করেন। ইতিহাস অনুযায়ী, পারস্যিকদের কাছ থেকে যুদ্ধ করে এই পবিত্র ক্রুশ উদ্ধার করে তিনি আবার পুনরায় জেরুজালেমে স্থাপন করেন। খ্রিষ্টান বিশ্বাস অনুযায়ী, এই ক্রুশে যীশু খ্রিষ্টকে শূলবিদ্ধ করা হয়েছিল এবং একে তাঁরা গভীরভাবে শ্রদ্ধা করেন।  ৭৫০ হিজরি: এই বছর ‘আবুল আব্বাস ফাদল’ নামক এক প্রভাবশালী ব্যক্তিত্ব হাফসী খেলাফতের প্রতি আনুগত্য প্রকাশ করে এবং খেলাফতের প্রতি তার বায়আত প্রদান করেন। হাফসীয় রাষ্ট্র একটি ইসলামী শাসনব্যবস্থা ছিল, যা উত্তর আফ্রিকার কিছু অংশে প্রতিষ্ঠিত হয়েছিল।  ১১২৬ হিজরি: উসমানীয় সালতানাত এই বছর ভেনিস প্রজাতন্ত্রের বিরুদ্ধে যুদ্ধ ঘোষণা করে। এই সিদ্ধান্ত নেওয়ার কারণ ছিল, ভেনিসের বণিকরা পূর্বাঞ্চলে, বিশেষ করে ক্রিট দ্বীপ ও এজিয়ান সাগরে ব্যাপক প্রভাব বিস্তার করছিল। উসমানীয়রা চেয়েছিল ভেনিসীয়দের এই আধিপত্য নির্মূল করতে।  ১৩১৫ হিজরি: এই বছর মিশরের কায়রো শহরে কুর্দি ভাষায় প্রকাশিত প্রথম সংবাদপত্র “কুর্দিস্তান পত্রিকা” চালু হয়। এটি কুর্দি জনগণের জন্য একটি ঐতিহাসিক দিন হয়ে ওঠে এবং এই দিনটিকে পরবর্তীতে কুর্দি সাংবাদিকতা দিবস হিসেবে পালন করা শুরু হয়।  ১৩৫৬ হিজরি: মিসরের তৎকালীন রাজা প্রথম  ফারুক একটি রাজনৈতিক সিদ্ধান্ত নিয়ে সংসদ ভেঙে দেন। এই সংসদে 'ওয়াফদ পার্টি' বিপুল সংখ্যাগরিষ্ঠতা লাভ করেছিল এবং মাত্র দুই বছর আগের নির্বাচনে তারা এই বিজয় অর্জন করেছিল। রাজা ফারুকের এই সিদ্ধান্ত রাজনৈতিক অঙ্গনে আলোড়ন সৃষ্টি করে।  ১৩৬২ হিজরি: তেহরান সম্মেলনের প্রথম অধিবেশন শুরু হয়। এই সম্মেলনে অংশ নেন তৎকালীন বিশ্ব যুদ্ধের তিন বড় নেতা: সোভিয়েত ইউনিয়নের যোসেফ স্তালিন, আমেরিকার প্রেসিডেন্ট ফ্রাঙ্কলিন রুজভেল্ট এবং ব্রিটেনের প্রধানমন্ত্রী উইনস্টন চার্চিল। এই সম্মেলনের মূল উদ্দেশ্য ছিল, দ্বিতীয় বিশ্বযুদ্ধে জোটবদ্ধভাবে অক্ষশক্তির বিরুদ্ধে পরিকল্পনা নির্ধারণ করা। সম্মেলনটি তিন দিনব্যাপী চলে।   ১৩৭৩ হিজরি: ফ্রান্সের প্রধানমন্ত্রী পিয়ের ম্যান্ডেস কার্থাজ নগরে একটি গুরুত্বপূর্ণ ঘোষণা দেন। তিনি জানান যে, ফ্রান্স তিউনিশিয়াকে অভ্যন্তরীণ স্বায়ত্তশাসন দিতে প্রস্তুত। এটি তিউনিশিয়ার স্বাধীনতার ইতিহাসে একটি উল্লেখযোগ্য পদক্ষেপ ছিল।  ১৩৭৬ হিজরি: আমেরিকার তৎকালীন প্রেসিডেন্ট ডোয়াইট আইজেনহাওয়ার ওয়াশিংটনে ইসলামি সেন্টার উদ্বোধন করেন। এটি মার্কিন যুক্তরাষ্ট্রে ইসলামি সংস্কৃতির প্রসারে এক মাইলফলক ঘটনা।  ১৪১৩ হিজরি: দীর্ঘ ত্রিশ বছর সংগ্রামের পর ইরিত্রিয়া দেশটি অবশেষে ইথিওপীয় ঔপনিবেশিক শাসনের বিরুদ্ধে স্বাধীনতা অর্জন করে। এই স্বাধীনতা সংগ্রামে দেশটি আরব ও মুসলিম বিশ্বের কাছ থেকে ব্যাপক সমর্থন পেয়েছিল।  ১৪১৮ হিজরি: ফিলিস্তিনের ইসলামী প্রতিরোধ আন্দোলন হামাসের প্রভাবশালী নেতা মুহিউদ্দিন শরীফকে হত্যা করা হয়। তিনি ‘কাস্সাম ব্রিগেডের’ একজন শীর্ষস্থানীয় কমান্ডার ছিলেন। এই ঘটনা ফিলিস্তিনে ও মুসলিম বিশ্বে তীব্র প্রতিক্রিয়া সৃষ্টি করে।  ১৪২৬ হিজরি: সিরিয়ার সাবেক উপ-রাষ্ট্রপতি আবদুল হালিম খদ্দামকে সিরিয়ার বাথ পার্টি থেকে বরখাস্ত করা হয় এবং তার বিরুদ্ধে রাষ্ট্রদ্রোহিতার অভিযোগ আনা হয়। এর পেছনে কারণ ছিল তার প্রকাশ্য সমালোচনা; তিনি প্রেসিডেন্ট বাশার আল-আসাদকে তীব্র ভাষায় অভিযুক্ত করেছিলেন এবং উল্লেখ করেছিল যে, বাশার এক সময় লেবাননের প্রাক্তন প্রধানমন্ত্রী রফিক হারিরিকে হত্যার হুমকি দিয়েছিলেন।  ১৪২৮ হিজরি: সৌদি আরবে ‘হাইয়াতুল বাইআহ’ (প্রতিষ্ঠানিক আনুগত্য পরিষদ) গঠনের ঘোষণা দেওয়া হয়। এটি রাজপরিবারের ভিতর ক্ষমতার হস্তান্তরের প্রক্রিয়া নির্ধারণের জন্য স্থাপিত হয়। এই পরিষদের প্রধান হিসেবে নিযুক্ত হন রাজকুমার মিশআল বিন আবদুল আজিজ।  ১৪৩০ হিজরি: আলজেরিয়া ও মিসরের জাতীয় ফুটবল দলের মধ্যকার একটি উত্তেজনাপূর্ণ ম্যাচ সুদানে অনুষ্ঠিত হয়, যার মাধ্যমে নির্ধারণ করা হয় কোন দল বিশ্বকাপে যাবে। এই ম্যাচে আলজেরিয়া বিজয়ী হয় এবং বিশ্বকাপে অংশগ্রহণের সুযোগ লাভ করে। এই খেলা দুই দেশের মধ্যে তীব্র উত্তেজনার সৃষ্টি করেছিল।  ১৪৩৯ হিজরি: কাস্পিয়ান সাগরতীরবর্তী দেশসমূহ ২২ বছর আলোচনার পর সাগরের আইনগত মর্যাদা নির্ধারণ সংক্রান্ত একটি চুক্তিতে স্বাক্ষর করে।  ১৪৪১ হিজরি: ইথিওপিয়া ঘোষণা করে যে, তারা নীলনদের উপর নির্মিত 'জেরার’ বাঁধের প্রথম ধাপের পানি সংরক্ষণ সম্পন্ন করেছে। যদিও মিসর ও সুদানের সাথে তারা কোন চুক্তিতে পৌঁছাতে পারেনি। একই সময়ে সুদান সরকার জানায় যে, নীলনদের পানি প্রবাহ ৯০ মিলিয়ন ঘনমিটার কমে গেছে।   জন্ম   ৫৮৬ হিজরি: ইবনে আবী হাদীদ, একজন মুʼতাযিলা চিন্তাবিদ।  ১৩১১ হিজরি: মাহমুদ তায়মুর, একজন মিশরীয় সাহিত্যিক।  ১৩৩৫ হিজরি: মাহমুদ খালিল আল-হুসারী, মিশরীয় ক্বারী।  ১৩৪২ হিজরি: ওয়িদাদ হামদি, মিশরীয় অভিনেত্রী।  ১৩৫৬ হিজরি: আব্দুর রহমান আল-আবনূদি, মিশরীয় কবি।  ১৩৭২ হিজরি: আব্দুল হামিদ আল-রিফায়ী, কুয়েতি অভিনেতা।  ১৩৮৯ হিজরি: নাবিল আল-আওয়াদী, কুয়েতি ইসলামী দাঈ।  ১৩৯৪ হিজরি: মরিয়াম আলী, সিরীয় অভিনেত্রী।  ১৩৯৫ হিজরি: মোহাম্মদ রজব, মিশরীয় অভিনেতা।  ১৩৯৭ হিজরি:  মায়া দিয়াব, লেবাননী গায়িকা ও উপস্থাপিকা।  লি মোরে, ব্রিটিশ-মরোক্কান সমরকলা যোদ্ধা।  ১৩৯৯ হিজরি: হাইফা হুসেইন, বাহরাইনি অভিনেত্রী।  ১৪০১ হিজরি: আলী কানকুনি, কুয়েতি ফুটবলার।  ১৪০৪ হিজরি: সুলেই আলি মুনতারি, ঘানার ফুটবলার।   মৃত্যু   ৪৩০ হিজরি — আবুল হাসান হুফী: তিনি একজন ইমাম ও প্রখ্যাত ভাষাবিদ (নাহু বিদ্যায় পারদর্শী আলেম) ছিলেন।  ৪৮৭ হিজরি — বদরুদ্দীন আল-জামালি: তিনি ফাতেমীয় খলিফা আল-মুস্তানসির বিল্লাহর সেনাপতি ও মন্ত্রী ছিলেন।  ১৩৯৩ হিজরি — ইসমেত ইনোনু: তিনি তুরস্কের রাষ্ট্রপতি ছিলেন।   ১৪০৩ হিজরি — ইব্রাহিম আব্বুদ: তিনি সুদানের রাষ্ট্রপতি ছিলেন।  ১৪১৮ হিজরি — মুহিউদ্দীন শরীফ: তিনি শহীদ ইজ্জুদ্দীন কাসসামের বাহিনীর একজন নেতা ছিলেন।  ১৪২৭ হিজরি —সাবির মুরাদ নিয়াজভ: তিনি তুর্কমেনিস্তানের প্রথম রাষ্ট্রপতি ছিলেন।  ১৪৩৫ হিজরি —  খালিদ সালেহ: তিনি একজন মিশরীয় অভিনেতা ছিলেন।  লাশীন আবু শানাব: তিনি মিশরের মুসলিম ব্রাদারহুডের (ইখওয়ানুল মুসলিমীন) দাওয়াহ অফিসের একজন সদস্য ছিলেন।   আরো দেখুন    জ্বিলহজ্জ  ২ জ্বিলহজ্জ  ৩ জ্বিলহজ্জ   গ্রন্থপঞ্জি                                       তথ্যসূত্র   বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:জ্বিলহজ্জ